FUONJI 6
Odoko Wanoneni Jomotho?
1. Wach maber ma mako kwoŋ jomotho a mene?
Munyo Yesu otundo Bethaniya chiegin gi Yerusalem, onwango mere pere milwoŋo ni Lazaro otho aka oido nyaka ochowo ndelo aŋwen i kalyel. Yesu to kidho dho kalyel gi Maritha kodi mariya, nyimin Lazaro. I hongo macheki, ji jochokere. Iparo ni maritha gi marya jowinjo nedi munyo Yesu ochierino Lazaro?
Maritha oido oŋeyo wach maber ma mako kwoŋ jomotho. Go oido oŋeyo ni Jehova bino chierino jomotho odoko jowobedi i piny ka.
2. Jomotho jolama?
Were ochweyo ji gi fukefuke. (1 Jokorinthya 15:47) Wakibedo chuny moruko deli. Wabedo ji ma joni gi deli ma nyariŋo, aka ka watho ongoye gima both. Ka watho nyaŋith wan bende tho, odoko wakinyali paro. Amomiyo Lazaro kowacho gimoro jye motimere i hongo ma go ochowo munyo otho, rupiri jomotho jokuya gimoro jye.
Were waŋo jomotho i mach makitho? Be. Rupiri Baibul fuonjo ni jomotho jokuya gimoro jye, fuonji ma mach makitho obedo twodo mamiyo ji kipusa Were ru gima go kitimi. Jehova obedo Were majamar, go kinyal chando ji ameno.
3. Jomotho jonyalo luwo kodi wan?
Jomotho jokinyali luwo kosa winjo. (Zabul 115:17) To nitye jomalaika marecho ma joluwo gi ji to jorendere ni a jomotho. (2 Petro 2:4) Jehova kimiti watem luwo kodi jomotho.
4. Jomene ma jolachierino?
Ji mathoth ma jotho jolachierino wok i kalyel odoko jowobedi i piny ka. Jomegi ma chango jotimo gikipiny marecho rupiri oido fuodi jokoŋeyo Were, bende jobino chierino.
Joma jolachierino jolafuonjere adyeri ma mako kwoŋ Were, jowonyali ketho yeyo pajo i Yesu, kodi timo gikipiny ma go mito. (Menyirok 20:11-13) Jono ma jolachierino to jotimo gikipiny mabeyo jolabedo i piny ka chil gi chil.
5. Chierino fuonjo wan aŋo kwoŋ Jehova?
Wani gi geno ni jomotho jolachierino rupiri Were odhiro Wuode to tho ri wan. Ri ameno, chierino fuonjo wan ni Jehova omaro wan swa kendo go ni gi wor. Ka jomotho jochierino, ŋa mimito neno?
lua_Latn luo_Latn luo_Latn luo_Latn luo_Latn lin_Latn luo_Latn luo_Latn luo_Latn luo_Latn srd_Latn luo_Latn luo_Latn luo_Latn luo_Latn